Josep Lluís Núñez

Josep Lluís Núñez Clemente (Barakaldo, 7 dë stèmber 1931) a l'é un dirigent ësportiv e a l'é stàit president dël FC Barslon-a dal 1978 al 2000. 

Elegiù president al prim ëd luj dël 1978 con ël but ëd dé al Barça na stabilità econòmica a l'é peui stàit faitor ëd l'época pì bela e vitoriosa ant la stòria 'd costa società.
An 22 ani la squadra 'd fótbal dël FC Barslon-a a l'ha vagnà 30 trofeo e a l'ha vagnà motobin ëdcò ant j'àutri spòrt. Miraco l'ann pì amportant a l'é stàit ël 1999 quandi ant ël fótbal, ant la bala a sësta, ant la bala a man e ant l'hockey tute le squadre dël Barça a l'han vagnà 'l campionà nassional.

A l'é 'dcò stàit ël prim president barslonista a vagné la Copa d'Euròpa.

A dispet ëd tuti ij trionf sportiv Nuñez a l'é stàit motobin criticà dai tifos përché a vorìa mai paghé tròp për ël salari dij giugador e për lòn ël FC Barslon-a a l'ha perdù 'd giugador coma Diego Armando Maradona, Ronaldo, Bernd Schuster, Hristo Stoichkov e Luís Figo.

Núñez, Josep Lluís